
	Argumentai:
Lietuvoje akcizinių prekių įperkamumas yra vienas mažiausių ES (mažesnis tik Bulgarijoje), to pasekmė auganti nelegalių tabako gaminių paplitimo tendencija – šiais metais kontrabandinių rūkalų Lietuvoje aptikta triskart daugiau nei tuo pat metu praėjusiais metais (vertė siekia 11 mln. eurų). Mažas akcizinių prekių įperkamumas lemia tai, jog Lietuva yra kontrabandos lyderė tarp Baltijos valstybių. Pagal Nielsen rinkos tyrimų agentūros duomenimis 2019 m. 19,3% tabako gaminių yra perkama šešėlinėje rinkoje, taip nesumokant akcizų ir pridėtinės vertės mokesčių bei neužtikrinama produkcijos kokybė.

Pasyvaus rūkymo atžvilgiu kaitinamojo tabako rūkalai yra geresnė alternatyva negu įprastinės cigaretės ir sukelia mažesnę žalą rūkančiųjų aplinkiniams.

Siekiant išlaikyti mokesčių stabilumą šalyje gamintojo ir vartotojo atžvilgiu, siūloma taikyti 2020 m. planuojamą akcizo dydį. 
 

Pasiūlymas:
Pakeisti 65 straipsnio 1 dalį ir ją išdėstyti taip:

„1. Kaitinamojo tabako produktams taikomas 113,2 78.5  euro už kilogramą tabako akcizų tarifas.“

